Michailas Peskovas

Michailas Peskovas (, 1834 m., Irkutskas, Rusijos imperija – 1864 m. rugpjūčio 13 d. Jalta, Rusijos imperija) – rusų istorinio žanro tapytojas, litografas, keturiolikos maišto dalyvis, vienas iš „Dailininkų artelės“, steigėjų.

 Biografija 
Michailas Peskovas gimė 1834 m. Irkutske, Rusijos imperijoje, kariškio šeimoje. 1850–1855 m. jis tarnavo Irkutsko gubernijos valdybos kanceliarijoje. Užsiėmė daile savarankiškai, tapė vietinių gyventojų portretus. To laikotarpio vienas žinomiausių portretų „Sukačiovo portretas su sūnumi“. 1855 m. rytų Sibiro generalgubernatorius Nikolajus Muravjovas-Amurskis išsiuntė Peskovą mokytis į Sankt Peterburgo imperatoriškąją dailės akademiją už valstybės lėšas. Новицкий, А. Песков Михаил Иванович // Русский биографический словарь: В 25 т. / под наблюд. А. А. Половцева. – СПб.: Императорское Русское Историческое Общество, 1910. – Т. 13 „Павел – Петрушка". – С. 585. – 711 с.

Įstojęs į Dailės akademiją Michailas Peskovas daug išmoko iš profesoriaus Aleksejaus Markovo. 1859 m. jis už gamtos etiudą gavo antrąjį sidabro medalį ir tais pačiais – 1860 m. tokį patį medalį už paveikslą „Namas Kolomnoje” pagal – Aleskandro Puškino apysakos siužetą. 1860 m. Peskovas gavo pirmąjį didįjį sidabro medalį už paveikslą „Ermakas Timofejevičius, surinkęs Volgos gaujų atamanus žygiuoti į Sibirą“.

1861 m. Michailas Peskovas gavo antrą aukso medalį už paveikslą: „Piliečio Minino kreipimasis į Nižnij Novgorodo gyventojus“. Šį paveikslą už tūkstantį rublių nusipirko garsus finansininkas ir kolekcininkas Vasilijus Kokorevas, o iš jo galerijos vėliau įsigijo sosto įpėdinis Aleksandras Aleksandrovičius ir padovanojo Rumiancevo muziejui. 1862 m. už paveikslą „Кулачный бой при Иоанне IV Васильевиче Грозном“ Peskovas gavo didįjį aukso medalį už išraišką.„Кулачный бой при Иоанне IV Васильевиче Грозном”  

1863 m. lapkričio 9 d. Michailas Peskovas dalyvavo Dailės akademijos keturiolikos studentų maište. Studentai atsisakė dalyvauti konkurse dėl didžiojo aukso medalio. Konkursas buvo skirtas Dailės akademijos 100-osioms gyvavimo metinėms. Nuo 1863 m. Michailas Peskovas buvo Sankt Peterburgo dailininkų artelės, kuriai vadovavo Ivanas Kramskojus, nariu. Buvo vienas šios artelės steigėjų.Лейкинд О.Л., Северюхин Д.Я. Артель художников. Историко-культурный интернет-портал „Энциклопедия Санкт-Петербурга". Международный благотворительный фонд им. Д.С. Лихачев.

1867 m. Dailininkų paskatinimo draugijos parodoje buvo eksponuojamas Michailo Peskovo paveikslas „Piemuo su šunimi“. Be to, dar trys jo originalios litografijos yra patalpintos į 1861 m. Rusijos dailės albumą. Jose vaizduojama „Torgovka“, „Rusas su kailiniais ir aukšta skrybėle“ bei „Vyro galva, žiūrinti aukštyn“.

Michailas Peskovas mirė 1864 m. rugpjūčio 13 d. Jaltoje.

 Galerija 

 Nuorodos 

 Literatūra 
 Песков, Михаил Иванович // Русский биографический словарь : в 25 томах. – СПб.—М., 1896–1918.
 Песков // Малый энциклопедический словарь Брокгауза и Ефрона : в 4 т. – СПб., 1907–1909.
 Турунов А. Н. Художник-реалист М.И. Песков (1834–1864). – Иркутск: Огиз. Иркутское областное издательство, 1938. – 80 с.
 Тарасов В. Обращение к истории // Культура. – 2002. – № 6 (окт.). – С. 10, 11.
 С. Н. Кондаков. Юбилейный справочник Императорской Академии художеств. 1764–1914. – Санкт-Петербург: Товарищество Р. Голике и А. Вильборг, 1915. – Т. 2 (Часть биографическая). – С. 150. – 459 с.

Kategorija:Rusijos dailininkai
Kategorija:Rusijos istorinio žanro tapytojai